गाँय विद्यापीठाच्या हिंदी विभागाचो सहाय्यक प्राध्यापक आदित्य भांगीचॉ हॉ खूबच अभ्यासपूर्ण आनी म्हायतीपूर्ण लेख. हिंदींत 'ळ' हॉ उच्चार आसा, पूण तरिकूय अट्टाहासान 'ल' वापरतालॅ. हिंदींत 'ळ' नाच म्हूण सांगतालॅ. लायफ इन्शुरन्स कंपनीचॉ अधिकारी प्रकाश निर्मळाच्या अथक सत्यसोदी परिश्रमांतल्यान निमणँ केंद्र सरकारान तॅचँ रजांव मानून घॅतलँ आनी 'ळ' हॉ वर्ण हिंदीच्या विस्तारीत वर्णमाळेंत अधिकृतपणान आसपावन घॅतलॉ. 

हँ तत्व सगळ्याच भासांनी मानून घेवंक जाय. मागीर जावं तॅ स्वर वा व्यंजनां. जॉ उच्चार अस्तित्वांत आसा तॉ वेवस्थीत करपाची तजवीज वर्णमाळेंत आसा जाल्यार ती आपणावंक जाय. खासा करून उच्चार सारकॉ बरयलॉना जाल्यार अर्थाचॉ अनर्थ जावंक शकता तॅन्ना तर तँ परवडचँय ना. देखून नसतॉ अट्टाहास सोडपाक जाय. भास जाता तितली स्पश्ट जावंक जाय. म्हणटकीर गोंदळ जावचॉना.  चुकीचॅ उच्चार जावचे नात. आमच्या निरक्षर पूण सुशिक्षीत जाण्टॅल्यांनी निर्मिल्ले भाशेचेर अन्याच जावचॉ ना. हिंदीची ही देख सगळॅच घेयत?

#Hindi #linguistics #language